
Ο ρόλος τηςﶜΑυτοδιοίκησης

Για τον προγραμματικό σχεδιασμό της επόμενης περιόδου του τομέα της απασχόλησης και των ανθρωπίνων πόρων πρέπει να ληφθούν υπόψη  οι εξής σημαντικές διαπιστώσεις και προτάσεις  από την Ευρωπαϊκή και Ελληνική πραγματικότητα που αφορούν στον ρόλο των τοπικών αρχών και ιδιαίτερα της Τοπικής Αυτοδιοίκησης.

Διαπιστώσεις

· Οι τοπικές δράσεις απασχόλησης απαντούν σε μία νέα προσέγγιση για τη διακυβέρνηση στις Ευρωπαϊκές περιοχές και διοικητικές περιφέρειες. Στην πραγματικότητα, δράση σε τοπικό επίπεδο για την απασχόληση σημαίνει κινητοποίηση όλων των εταίρων σε διαφορετικά επίπεδα και συνυπολογισμό της συμβολής και της καινοτομίας τους, οι οποίοι λόγω της εγγύτητάς τους είναι εκείνοι που γνωρίζουν καλύτερα τις ανάγκες των κατοίκων και  των επιχειρήσεων  και τις δυνατότητες των περιοχών τους. 

· Για τον προγραμματικό σχεδιασμό και την προώθηση  τοπικών δράσεων  και στρατηγικών απασχόλησης, βασικό στοιχείο είναι η μετάβαση από μία ενιαία διαχείριση των τοπικών δραστηριοτήτων σε μία αποτελεσματική προώθηση και καθοδήγηση των τοπικών στρατηγικών. Είναι πολύ σημαντική η αλλαγή από μία τομεακή προσέγγιση σε μία ολοκληρωμένη προσέγγιση. Η ολοκληρωμένη προσέγγιση επιτρέπει τη θεώρηση και τον συνυπολογισμό διαφόρων πλαισίων και καταστάσεων με πολλαπλά προβλήματα.

Η ολοκληρωμένη προσέγγιση είναι βασική για τις  τοπικές δράσεις απασχόλησης οι οποίες απαιτούν δια-θεσμική συνεργασία, ανοιχτή στην κοινωνία και τους οργανισμούς του τρίτου τομέα.

· Η δημιουργία τοπικών εταιρικών σχημάτων απαιτεί αρκετές προϋποθέσεις, όπως μακροπρόθεσμη συνεργασία, συμβολή στην εκπόνηση διάγνωσης για τα τοπικά προβλήματα, κοινό καθορισμό στόχων και καθιέρωση διαδικασιών παρακολούθησης και αξιολόγησης.

· Τα κίνητρα για την τοπική δράση απασχόλησης είναι κάτι διαφορετικό από την ενιαία εφαρμογή των κεντρικών κατευθυντηρίων. Το τοπικό επίπεδο είναι σημαντικό για τη σύλληψη και πραγματοποίηση προληπτικών μέτρων για την επανένταξη των μακροχρόνια ανέργων, δραστικών μέτρων για τη διευκόλυνση της εργασιακής ένταξης, της δια βίου εκπαίδευσης, για την αντιμετώπιση του κοινωνικού αποκλεισμού και την προώθηση των ίσων ευκαιριών. Ωστόσο, ταυτόχρονα, τα Εθνικά Σχέδια Δράσης (ΕΣΔ) χρειάζεται να συναρθρώνονται Περιφερειακά & Τοπικά Σχέδια Δράσης (ΠΣΔ & ΤΣΔ) και να παρέχουν σημαντικές πληροφορίες καλύπτοντας τα κύρια στοιχεία μίας πολιτικής απόκρισης στις κατευθυντήριες γραμμές, τον αντίκτυπο των παλαιότερων μέτρων, τη συνεχή παρακολούθηση των προτάσεων, την πρόοδο προς τους στόχους, τις νέες οδηγίες και πρωτοβουλίες της πολιτικής και τους σχετικούς προϋπολογισμούς, σε σχέση κυρίως με τα ΕΔΤ.

Ανάληψη Πρωτοβουλιών
Με βάση και τις προαναφερόμενες διαπιστώσεις  η Τοπική  Αυτοδιοίκηση πρέπει και είναι σε θέση να αναλάβει σημαντικό ρόλο κατά την διάρκεια της νέας προγραμματικής περιόδου στον τομέα της απασχόλησης μέσω της ανάληψης σημαντικών πρωτοβουλιών  κατά την διαδικασία του σχεδιασμού των προτεραιοτήτων τόσο στο περιφερειακό  όσο και στο εθνικό επίπεδο με:

Την ενεργότερη  συμμετοχή στις διαδικασίες κοινωνικού διαλόγου που, σύμφωνα με τις κατευθύνσεις του Υπ. Οι. Ο.   πρέπει να προηγηθούν με ευθύνη των Περιφερειών και των Υπουργείων, της κατάρτισης του Εθνικού Στρατηγικού Σχεδίου Ανάπτυξης 2007-2013,  με την βασική προσέγγιση ότι : Ο κεντρικός σχεδιασμός έτσι όπως εκφράζεται από τα Υπουργεία πρέπει  πλέον περισσότερο να επιτελεί τον ρόλο της εμψύχωσης, του συντονισμού και της διάθεσης οριζόντιων εργαλείων για την ενίσχυση, την μεγαλύτερη αποτελεσματικότητα αυτής της διαδικασίας. Έτσι  θα συναντάται ο στρατηγικός σχεδιασμός του Εθνικού Σχεδίου Δράσης για την Απασχόληση και των προτεραιοτήτων που θέτει με τον τοπικό και περιφερειακό σχεδιασμό της  κάθε επιμέρους Περιφέρεια. Για την  Ελλάδα αυτό θα αποτελέσει ένα σημαντικό πρακτικό βήμα στην κατεύθυνση εξειδίκευσης και προσαρμογής ενός εθνικού σχεδίου σε περιφερειακό και τοπικό επίπεδο. 

     Την ουσιαστική συμβολή  στον προγραμματικό σχεδιασμό των δράσεων ( Εξειδίκευση Πλαισίου Στρατηγικών Επιλογών) που αφορούν στην ενίσχυση της απασχόλησης και στην καταπολέμηση της ανεργίας σε τοπικό κυρίως επίπεδο, εφόσον κοινή δι�πίστωση είναι ότι  :   Κεντρικής σημασίας για την επιτυχία του προγραμματικού σχεδιασμού και της υλοποίησης τοπικών δράσεων απασχόλησης είναι η ανάληψη ενεργής συμμετοχής στο θέμα της απασχόλησης από τις τοπικές κοινωνίες και ιδιαίτερα από τους ΟΤΑ. Η Τοπική Αυτοδιοίκηση, ως ο πλησιέστερος προς τον πολίτη θεσμός, βιώνει  με ιδιαίτερα άμεσο και πολλές φορές δραματικό τρόπο τα προβλήματα που δημιουργούνται από την ανεργία και τα συνεπακόλουθα της στην κοινωνική συνοχή. Η Τοπική Αυτοδιοίκηση έχει συγκεκριμένο ρόλο στα πλαίσια του Γ΄ Κοινοτικού Πλαισίου Στήριξης. Οι δυνατότητες και τα περιθώρια για δράση και πρωτοβουλίες σε τοπικό επίπεδο είναι σήμερα περισσότερες από ποτέ άλλοτε. Οι Τοπικές Πρωτοβουλίες Απασχόλησης και τα Ολοκληρωμένα Προγράμματα Ανάπτυξης Υπαίθρου και Αστικών Περιοχών, υποχρεώνουν τους ΟΤΑ να ανοίξουν την διαδικασία λήψης αποφάσεων στην κοινωνία των πολιτών και τις οργανωμένες της εκφράσεις έτσι ώστε από κοινού να αντιμετωπιστεί το πρόβλημα της απασχόλησης. 

     Την παρουσίαση  τεκμηριωμένων  γενικών θέσεων αλλά και εξειδικευμένων προτάσεων  στα πλαίσια των Στρατηγικών Κατευθύνσεων με την αξιοποίηση των εμπειριών της παρούσας προγραμματικής περιόδου και βάσει κύριων στρατηγικών  επιλογών : Ο προσδιορισμός των τοπικών ιδιαιτεροτήτων και αναγκών θα αποτελεί το κύριο παράγοντα επιλογής των κατάλληλων τοπικών δράσεων. Επίσης, δύναται να εξαρτάται εν μέρει από τις ευθύνες και τις προτεραιότητες πολιτικής, καθώς και από τη γνώση και εμπειρία των εταίρων του . 

    Την  προετοιμασία των φορέων  της Αυτοδιοίκησης για την ουσιαστική  και αποδοτική συμμετοχή στις διαδικασίες εξειδίκευσης του προγραμματικού σχεδιασμού των στρατηγικών κατευθύνσεων αλλά και της εφαρμογής  των μέτρων παρέμβασης που πιθανόν, με διάφορες μορφές να κληθεί να υλοποιήσει, με έμφαση στην κινητοποίηση και συμμετοχή των τοπικών εταίρων  και ιδιαίτερα του ιδιωτικού τομέα:  Στην Ελλάδα  τα αρμόδια Υπουργεία και οι φορείς της Αυτοδιοίκησης πρέπει να καθορίσουν καλύτερα το πλαίσιο για την παρακίνηση των τοπικών εταίρων να προωθήσουν τις τοπικές δράσεις απασχόλησης. Από την άλλη πλευρά, έως τώρα, τα Τοπικά Σχέδια Δράσης περιορίζονταν σε καθαρά πειραματικές πρωτοβουλίες, όπως τα Τοπικά Σύμφωνα Απασχόλησης και τα Τοπικά Σχέδια Δράσης για την Απασχόληση. Για τηܸδιασφάλιση της βιωσιμότητάς τους, απαιτούνται ισχυρότερο θεσμικό πλαίσιο και μόνιμος προϋπολογισμός. Οι κάθετοι σύνδεσμοι μεταξύ των τοπικών εταίρων και άλλων περιφερειακών και κεντρικών επιπέδων απαιτούν ακόμα πιο ξεκάθαρο πλαίσιο. Το πλαίσιο αυτό δύναται να καθιερωθεί μέσω της Ευρωπαϊκής και εθνικής καθοδήγησης, ωστόσο απαιτείται και η αυτόνομη πρωτοβουλία των τοπικών εταίρων. Η ευέλικτη ερμηνεία των εν λόγω προσανατολισμών είναι βασική σε ό,τι αφορά την ιδιαιτερότητα των τοπικών προβλημάτων και τις δυνατότητες κάθε περιοχής.
Προτεραιότητες
Πιο συγκεκριμένα οι βασικές προτεραιότητες της  Τοπικής Αυτοδιοίκησης στον τομέα της απασχόλησης θα ήταν δυνατόν να αφορούσαν στην προώθηση και  ενίσχυση των τοπικών στρατηγικών απασχόλησης ως κύριο μέσο καταπολέμησης της ανεργίας και ενσωμάτωσης των κοινωνικά ευπαθών ομάδων με άξονες:

     Το αίτημα για   επαναπροσδιορισμό των σχέσεων και την  ανακατανομή εξουσιών, αρμοδιοτήτων και πόρων όπου  οι τοπικές αρχές πρέπει να έχουν αποφασιστικές αρμοδιότητες και ίδια μέσα επιρροής των τομέων που σχετίζονται με την απασχόληση.  Η Κεντρική Διοίκηση θα πρέπει να προβεί σε θεσμικές  ρυθμίσεις (Αιρετή Αυτοδιοίκηση, Μητροπολιτική Αυτοδιοίκηση, ισχυροί Ο.Τ.Α.), αποκεντρώνοντας τις αρμοδιότητες λήψης αποφάσεων, τις εθνικές δομές προώθησης απασχόληση ς(ΟΑΕΔ κ.λ.π.), δημιουργώντας ευέλικτα πλαίσια πολιτικής για την απασχόληση και μεταφέροντας αρμοδιότητες σε τομείς πολιτικής που σχετίζονται με την απασχόληση. Με την εκχώρηση αρμοδιοτήτων και πόρων  στο  επίπεδο εφαρμογής των παρεμβάσεων θα διασφαλισθεί μεγαλύτερη  συμβατότητα με του γεωγραφικού επιπέδου εφαρμογής με την λήψη αποφάσεων και την διαχείριση των διαθέσιμων πόρων

      Την ενθάρρυνση της συλλογικής λήψης αποφάσεων σε τοπικό επίπεδο για όλες τις πτυχές των αναπτυξιακών πολιτικών με παράλληλη ενίσχυση των τοπικών φορέων μέσω ενεργειών ενημέρωσης , ανάθεσης εξουσιών και ευθυνών, αναβάθμισης του στελεχιακού δυναμικού  κ.λπ. Η  πρόβλεψη νέων μορφών διακυβέρνησης στο τοπικό επίπεδο ως μια συμμετοχική διαδικασία στη λήψη αποφάσεων  εξασφαλίζει την εκπροσώπηση όλων των ενδιαφερομένων ομάδων μιας περιοχής και διασφαλίζει την κοινωνική συναίνεση, την επίλυση  των διαφορών  και την  δημιουργία νέων σχέσεων ανάμεσα στους διάφορους τομείς και  ομάδες εκπροσώπησης συμφερόντων.

Την επιλογή ολοκληρωμένων μορφών παρέμβασης στα πλαίσια μιας ενιαίας τοπικής στρατηγικής ανάπτυξης που θα σχεδιάζονται και υλοποιούνται από τα τοπικά εταιρικά σχήματα με κυρίαρχο ρόλο αυτόν της Αυτοδιοίκησης. Οι παρεμβάσεις αυτές θα πρέπει να λαμβάνουν υπόψη τις ευκαιρίες που προσφέρονται από τις νέες πηγές θέσεων εργασίας, όπως τεχνολογίες πληροφοριών και επικοινωνίας, το περιβάλλον, τον ελεύθερο χρόνο, τον τουρισμό, τα τοπικά προϊόντα, τις υπηρεσίες κοινωνικής πρόνοιας και τις προσωπικές υπηρεσίες

Την  προώθηση της συμμετοχής του ιδιωτικού τομέα και κυρίως των μικρών επιχειρήσεων στην διαμόρφωση τοπικών δράσεων για την απασχόληση σε συνάφεια με τις βασικές κατευθύνσεις για ενίσχυση της καινοτομίας, προώθηση δράσεων που αφορούν στην αειοφόρο ανάπτυξη, την αναβάθμιση του περιβάλλοντος  και την ενίσχυση της ανταγωνιστικότητας των επιχειρήσεων και του τοπικού παραγωγικού δυναμικού με την αξιοποίηση ενδογενών πόρων 

Την έμφαση  στο χώρο των κοινωνικών υπηρεσιών και με την ανάπτυξη της κοινωνικής οικονομίας, όπου έχουν γίνει κάποια βήματα σημαντικά στην χώρα μας. Στην  Γαλλία τα  τελευταία χρόνια δημιουργήθηκαν 400.000 θέσεις εργασίας στον χώρο των κοινωνικών υπηρεσιών τομέα όμως που δεν έχει την κατάλληλη αντιμετώπιση στον ελλαδικό χώρο. 

Την   προαγωγή της ισότητας των δύο φύλων. Η διάσταση του θέματος περί φύλων πρέπει να ενσωματωθεί στις  τοπικές δράσεις απασχόλησης σε όλα τα στάδια, συμπεριλαμβανομένης της ανάλυσης και της διάγνωσης των βασικών κριτηρίων στην εδαφική περιφέρεια. 
Οι προϋποθέσεις για την επιτυχή συμμετοχή  της Τοπικής Αυτοδιοίκησης στον προγραμματισμό της νέας περιόδου αλλά και στην εφαρμογή μέτρων και παρεμβάσεων στα πλαίσια αυτής μεταξύ άλλων είναι:

· Η πρόβλεψη  όλων των απαιτούμενων θεσμικών τροποποιήσεων τόσο σε επίπεδο διοικητικής αναδιάρθρωσης όσο και για την κατοχύρωση του ρόλου της Αυτοδιοίκησης στον τομέα της απασχόλησης όπως συνεργασία με αρμόδιους Εθνικούς και περιφερειακούς  φορείς προώθησης  Απασχόλησης, διαδικασίες συνεργασίας με Ιδιωτικό τομέα  και μέσω των ΣΔΙΤ και αξιοποίησης του τοπικού ανθρώπινου δυναμικού (αυτεπιστασία κ.λ.π.).
· Η ύπαρξη ικανών πόρων στα πλαίσια μιας ριζικής φορολογικής μεταρρύθμισης, με αποκέντρωση και ανακατανομή υπέρ των Ο.Τ.Α.

· Η  επιλογή και ιεράρχηση των στόχων στον τομέα της απασχόλησης στα πλαίσια των Κοινοτικών και Εθνικών επιλογών αλλά με βάση τις θέσεις και προτεραιότητες της Αυτοδιοίκησης

· Η δημιουργία αξιόπιστων στατιστικών στοιχείων σε τοπικό και περιφερειακό επίπεδο, η εκπόνηση προδιαγραφών και ο εντοπισμός των κατάλληλων μηχανισμών και δομών για την τεκμηρίωση των επιλογών και την εξειδίκευση αυτών σε συγκεκριμένα μέτρα πολιτικής με παράλληλη διερεύνηση των μορφών ένταξης αυτών σε συγκεκριμένα Προγράμματα και χρηματοδοτικές γραμμές 

· Η διερεύνηση βασικών θεματικών προσεγγίσεων που αφορούν οριζόντιες δράσεις ενίσχυσης της απασχόλησης , όπως μορφές συνεργασίας με ιδιωτικό τομέα, μέτρα ενίσχυσης της κοινωνίας της γνώσης, δράσεις αναβάθμισης της ποιότητας ζωής , τρόποι  βιώσιμης λειτουργίας δομών παροχής κοινωνικών υπηρεσιών, σχέση και μορφές συμμετοχής στην κοινωνική οικονομία, μέτρα ενίσχυσης της τοπικής επιχειρηματικότητας.

· Η αναβάθμιση των δεξιοτήτων όλου του ανθρώπινου δυναμικού (στελεχών και αιρετών) της Αυτοδιοίκησης ώστε να  συμβάλλει αποτελεσματικότερα τόσο στις διαδικασίες του  σχεδιασμού όσο και της εφαρμογής των  δράσεων. 

· Η ουσιαστική αξιοποίηση των νέων τεχνολογιών για τη δικτύωση των φορέων της Αυτοδιοίκησης, σε κάθε επίπεδο περιφερειακό, εθνικό, ευρωπαϊκό με αντίστοιχους φορείς για ενημέρωση, συνεργασία και ανταλλαγή καλών πρακτικών.

Κατευθυνσεισ πολιτικησ της Αυτοδιοικησησ


για την Απασχοληση και τους Ανθρωπινουσ Πορουσ


στη Νεα Προγραμματικη Περιοδο








